google/wiki40b huggingface dataset:
Stockholms filmfestival

Stockholms filmfestival eller Stockholm International Film Festival er en årlig filmfestival i Stockholm etablert i 1990. Festivalen drives av en ideell organisasjon med samme navn, med støtte fra Stockholms läns landsting, Stockholms stad og Svenska Filminstitutet.
Stockholms filmfestival finner sted i november hvert år og viser da rundt 180 filmer. Festivalen vil fremheve unge og uetablerte filmskapere. I snitt var hver tredje film på festivalen i 2011 regissert av en debutant, og kun regissører som har regissert maks to filmer tidligere får delta i konkurransene. Festivalen har også et mål om å løfte frem kvinnelige regissører, og i 2011 var 26 % av filmene regissert av kvinner. Det er også innstiftet et langfilmstipend på fem millioner kroner rettet mot kvinnelige regissører som befinner seg i begynnelsen av sin karriere.

Historie

Festivalen ble etablert i 1990 av Ignas Scheynius og Kim Klein sammen med nåværende festivalleder Git Scheynius. Den første festivalen varte over fire dager, og åpningsfilmen var «Wild at Heart» av David Lynch.
Filmfestivalen ble den første nordiske filmfestivalen som ble autorisert av FIAPF (Federation of Film Producers Associations). Samtidig fikk festivalen godkjennelse for å ha en internasjonal kritikerjury fra FIPRESCI (Fédération Internationale de la Presse Cinématographique).
I 1991 ble festivalen utvidet til å gå over 10 dager, og ekstravisninger ble holdt gjennom hele året. I kulturhovedstadsåret 1998 ble det gjennomført visninger på Stockholms centralstation og det ble innført en ny bolk for asiatisk film.
I 1999 ble beslutningen tatt om å drive og vise filmer på kinoen Skandia sammen med blant andre SF Bio. I 2000 ble ungdomsprosjektet Junior startet, en egen festival for unge filminteresserte mellom 6 og 16 år.
NRK Tyholt

NRK Tyholt er hovedbase for Distriktsdivisjonen i NRK, som er en av fem divisjoner i NRK i tillegg til regionkontoret i Midt-Norge, og ligger på Tyholt i Trondheim. Radiokanalen NRK P3 sender halvparten av sitt sendeskjema fra regionkontoret.
På Tyholt produseres magasin-, kultur-, underholdning-, vitenskaps-, nyhets- og barneprogrammer for riksdekkende radio, fjernsyn, nye medier og samt radioprogrammet P3morgen. NRK Trøndelag har sitt hovedkontor på Mediehuset NRK Trøndelag på Tyholt og produserer radio og TV for lokale sendinger. Dette er NRKs største enhet utenfor Marienlyst og har om lag 300 ansatte.
Wallander – Skylden

Handling

Seksårigen Albin Landberg forsvinner sporløst fra sin førskole og hele Ystad engasjerer seg i familiens og politiets stadig mer desperate søk etter gutten. Sporene leder snart Kurt Wallander og hans kollegaer i retning mot en pedofildømt mann, nylig utsluppet etter å ha sonet sin straff. Men også mot sannheter som viser seg å være langt mer fryktelige og kompliserte enn hva noen av dem hadde kunnet forestilt seg.
Da Hinggan Ling

Geografi

I vest, mot Indre Mongolia, grenser prefekturet mot Hulunbuir-prærien, samt De mindre Hinggan-fjellene. I sør er det i stor grad frodige sletter, mens nord og øst er dekket av fjell. Den høyeste toppen er Dabai-fjellet (大白山, Store hvitfjell) på 1 538 moh., som ligger i Yilehuli-fjellene, en fjellkjede som strekker seg over 300km og dekker nær 1,5 millioner km². Denne fjellkjeden er også kilden til to av de største elvene i Heilongjiang-vassdraget. Gjennomsnittlig høyde i prefekturet er 573m, med det laveste punkt på 180 moh. ved landsbyen Yanjiang (沿江村) i fylket Huma (呼玛县).
Prefekturet er preget av et kaldt og temperert innenlands monsunklima: Varme somre, kalde vintre og store temperaturforskjeller mellom natt og dag. Gjennomsnittstemperatur er på -2,8°C, med laveste temperatur på -52,3°C. Prefekturet opplever bare 90-110 frostfrie dager i året. Gjennomsnittsnedbør på 746mm
Prefekturet er dekket av 79,83% skog, tilsvarende 6 651 000 hektar, og utgjør dermed Kinas desidert mest omfattende naturskogområder. Samtidig utgjør området Kinas eneste gjenværende friske genbasseng for taiga-skog, og på 80- og 90-tallet ble det derfor opprettet naturvern-myndigheter for å verne om skogen. Området gir samtidig habitat til en lang rekke fauna som trives i taiga. Det finnes bl.a. 400 sjeldne arter av dyr og fugler her, hvorav 55 er vernet av kinesiske myndigheter.

Historie

Da Hinggan Ling ble opprettet som spesiell administrativ region (SAR) i 1964. Bare seks år etter ble det imidlertid omgjort til prefektur og administrativt sentrum ble lagt til distriktet Jiagedaqi. Samtidig ble fylket Huma innlemmet i prefekturet, som før det hadde ligget under prefekturet Heihe.
Phespia

Utseende

Middelsstore, spinkle, brunlige trebukker, . Hodet er noe snuteaktig forlenget mellom antennefestene. Antennene er nokså kraftige, kortere enn kroppen. Pronotum er rundet, gjerne bredere enn langt. Dekkvingene er smale, innsnevrede i midten, noe sprikende bakerst, kan være noe forkortede slik at de ikke når bakkroppsspissen. Beina er nokså lange, lårene litt klubbeformede, leggene på bakbeina med en "flaskekost" av mørke hår ytterst.

Utbredelse

Slekten er vidt utbredt i Mellom- og Sør-Amerika, fra Guatemala i nord til det sørlige Brasil i sør.
Taron Egerton

Bakgrunn

Taron Egerton ble født i England, men familien flyttet til Wales da han var 12 år gammel. Navnet hans, Taron, er en alternativ staving av taran, som betyr torden på walisisk.
Egerton presenterte seg for et stort internasjonalt publikum i 2014, da han først spilte Edward Brittain i Testament of Youth, for så å få sitt store gjennombrudd i hovedrollen som Eggsy i actionfilmen Kingsman: The Secret Service med Colin Firth og Samuel L. Jackson, som ble en stor publikums- og kritikerfavoritt verden over. Han spilte i Legend (2015) med Tom Hardy i hovedrollen, og Eddie the Eagle (2016), der han spilte skihopperen Eddie «The Eagle» Edwards, som var Storbritannias første deltaker i skihopp i OL, og som ble en kultfigur på grunn av sine dårlige resultater.
I 2019 spilte han hovedrollen som Elton John i Rocketman, en filmbiografi om sangeren.
VM i fotball 2018 – Gruppe D

Gruppe D i VM i fotball 2018 består av Argentina, Island, Kroatia og Nigeria. Kampene i denne gruppa spilles mellom 16. og 26. juni.
Værsyke

Værsyke er en populærbetegnelse på visse kroppslige eller psykiske reaksjoner på endringer i været og/eller trykkforandring. «Værsyke» er dokumentert å oftere ramme kvinner en menn.
Lavtrykk er ofte assosiert med værsyke, og særlig humørendringer, som skyldes endringer i elektrisk aktivitet som følge av lavtrykk og fallende trykk. I tillegg kan hormonbalansen i kroppen bli påvirket av lysendringer som værforandring fører med seg.
Ikke alle mennesker opplever værsyke, men de som gjør det kan oppleve værendringene gjennom fysiske problemer som smerter og stivhet i muskler og ledd, eller psykiske reaksjoner som depresjon, glemsomhet, angst og konsentrasjonsvansker. I tillegg har revmatikere og personer som sliter med migrene en tendens til å få smerter ved forandringer i været; årsaken finnes det ingen klare svar på, men det kan skyldes at kroppen er følsom overfor atmosfæriske elektriske forandringer.
Takashi Shimoda

Japans herrelandslag

Takashi Shimoda spilte én landskamp for Japans herrelandslag.
Solingen

Solingen er en by i den tyske delstaten Nordrhein-Westfalen, øst for Düsseldorf. Byen har 163 263 innbyggere, og ble grunnlagt i 1424.
Solingen er sammen med Remscheid og Wuppertal en viktig by i Bergisches Land.
Byen er kjent for sin produksjon av kniver, allerede i middelalderen var sverdsmeder fra Solingen berømte og dette imaget av byen har holdt seg til idag. Rundt 90% av den tyske knivproduksjonen er fortsatt i Solingen. I byen produseres også barberblad, sakser og diverse kirurgiske instrumenter.
Christian Hansen Ernst

Christian Hansen Ernst (død 17. august 1694 i Kragerø) var en myteomspunnet embedsmann.

Tidlig karriere

Han oppholdt seg i London da han i 1669 ble ansatt som assistent hos Ulrik Frederik Gyldenløve som var stasjonert i London som ambassadør 1669–1670. Gyldenløve var ellers stattholder 1664–1699 og ledet diverse kriger. 
Han grunnla i 1671 Larvik og fikk i 1677 hovedansvaret for posten (postsjef).  Ernst hadde imidlertid blitt ansatt hos den engelske James Wicker som i 1681 ankom Kragerø for å begynne som toller.

Kragerø

Ernst ble senere (enten 1681 eller 1694) utnevnt av nevnte stattholder Gyldenløve til et embede i Kragerø, med særskilt ansvar for posten som skulle til Skien.  Han var også ansvarlig for det lille stedets veiing og måling, i tillegg til at han var vraker, hvilket innebar det å sikre kvaliteten på den fisk, kjøtt, tran og tjære som ble handlet der.

Knivdrept

Ernst ble knivdrept i det som i dag er Knivstikkersmauet. James Wicker overtok da hans embede, men døde i 1697.  Ifølge historiker Ola Teige er det ikke dekning for at Ernst faktisk var postmester, det var myter i lokalsamfunnet, selv om Wicker finnes i protokoller fra den gang. Det er heller ikke sikkert at det (slik det er hevdet) er Ernst som er avbildet sammen med Gyldenløve på et maleri i Eidsvollsbygningen.
Fosen historielag

Fosen historielag er et historielag som ble etablert 14. april 1947 etter initiativ fra lærer Kristian Nygård. Historielaget dekker området til det gamle Fosen fogderi, altså kommunene Osen, Roan, Åfjord, Bjugn, Ørland, Rissa, Agdenes, Snillfjord, Hemne, Hitra og Frøya. Laget har vel 1400 medlemmer.
Historielaget gikk i dvale etter to år, men ble gjenopplivet i 1964 av de to lærerstudentene Kolbjørn Aune og Eilert Bjørkvik.
Fosen historielag utgir Årbok for Fosen. Årboka utkom 1947-49 og årlig siden 1965. Laget står også bak bokverket Fosens historie, og har også utgitt en rekke andre lokalhistoriske bøker og hefter. Medlemsbladet heter Nytt om gammelt.
Formann er Johan G. Foss, Frøya.
Johann Georg Pisendel

Biografi

Pisendel var femte sønn i en kantorfamilie i Mittelfranken. Faren Simon, som også var organist, stammet fra Markneukirchen i Vogtland.
Etter farens første musikalske undervisning kom Pisendel i 1697 til hoffkapellet i Ansbach hvor han fikk undervisning av Francesco Antonio Pistocchi og Giuseppe Torelli. Selv om hoffkapellet ble redusert i 1703, fikk Pisendel likevel senere ansettelse som fiolinist. I mars 1709 reiste han til Leipzig, og underveis møtte han Bach i Weimar. Under en reise i 1711 ble han kjent med Georg Philipp Telemann i Eisenach og Christoph Graupner i Darmstadt.
Pisendel var ansatt ved Dresdner Hofkapelle fra januar 1712 til sin død i 1755, først som fiolinist og fra 1728 som konsertmester.

Betydning

Av Pisendels mange reiser fikk et opphold hos Vivaldi i Venezia (1716/17) størst betydning. Pisendel og Vivaldi fikk et nært vennskapsforhold, og Vivaldi skrev mellom 1717 og 1720 fire sonater, fem konserter og en sinfonia med tilegnelsen «fatte p. Mr. Pisendel». Også Tomaso Albinoni og Georg Philipp Telemann dediserte fiolinkonserter til Pisendel.
Etter at han vendte tilbake til Dresden studerte Pisendel komposisjon hos Johann David Heinichen. Blant Pisendels elever var Franz Benda og Johann Gottlieb Graun. Han var også en nær venn av Jan Dismas Zelenka og hjalp til med å utgi noen av hans verker posthumt.
Pisendel var senbarokkens store tyske fiolinvirtuos, og takket være sine personlige egenskaper og pedagogiske ferdigheter vant han tidlig anerkjennelse hos og vennskap med tallrike musikere. Hans virke som konsertmester under dirigenten Johann Adolf Hasse gjorde Dresdner Hofkapelle berømt over hele Europa.
ITMRD

ITMRD er et akronym for den internasjonalt anerkjente strukturen for organisering av tekst i vitenskapelige artikler der artikkelen rapporterer resultater fra empiriske undersøkelser. Strukteren avspeiler de viktigste elementene i de empiriske undersøkelsene og gjør det enklere og raskere for en leser å finne de ulike elementene i undersøkelsen.

Varianter

Det finnes variasjoner av ITMRD-strukturen, men de grunnleggende elementene er uansett de samme.

IMRD / IMRaD

Det er vanlig å inkludere T'en i atferdsvitenskapene for å understreke nødvendigheten av teorier for å begrunne hypoteser og tolke resultater. I eksperimentelle fag som naturvitenskapene og medisin er det ikke vanlig å inkludere T'en – IMRD – fordi det er eksperimentet som dokumenterer årsaker og sammenhenger og ikke primært tolkning gjennom teori. 
Det er også vanlig å inkludere en liten 'a' for å indikere et 'and' og dermed gjøre uttalen lettere: IMRaD.

AITMRD / AIMRaD

I enkelte disipliner er også artikkelens sammendrag viktig. Det uttrykkes igjen på engelsk ved 'Abstract'. Framstillingen blir da AITMRD eller AIMRaD. Når forskeren ønsker å få oversikt over et fagfelt, er sammendraget helt nødvendig for å kunne tilegne seg hovedtrekkene og hovedfunnene i en artikkel. Ofte er det slik at sammendraget følger ITMRD-strukturen setning for setning innenfor den knappe ord-rammen som sammendraget skal formidles gjennom.

Kulturell variasjon

Enkelte forskere vil hevde at det er kulturelle forskjeller mellom de ulike vitenskapelige disiplinene. Disse kulturelle forskjellene har igjen konsekvenser for hvordan vitenskapelige tekster er organisert og hvordan innholdet er formulert. En av påstandene i denne forskningen er at "disiplin er viktigere enn språk for å forklare likheter og forskjeller mellom" vitenskapelige artikler.
Terrorangrepene i Bangalore 25. juli 2008

Bakgrunn

Bangalore er IT-hovedstaden i India med mere enn 40% av landets IT-industrier lokalisert i byen. India opplevde et lignende terrorangrep i Jaipur i mai 2008.

Skader

To mennesker ble drept og 20 såret i angrepet.
En av de som ble bekreftet drept, var en kvinne som ventet på en busstopp i Madiwala på Hosur road; hennes mann og en annen person ble alvorlig skadet. De skadde ble brakt til St. John's Medical College.

Ansvar

Avisen The Times of India meldte at den forbudte gruppen «Students Islamic Movement of India» eller den militante gruppen Lashkar-e-Toiba kunne stå bak angrepet. Politiet utelukket ikke at disse organisasjonene var involvert, men fastslo at det var for tidlig å legge skylden på noen.
Tyggegummi

Tyggegummi er en type godteri som tygges, men ikke svelges. Sukkerfri tyggegummi stimulerer spyttproduksjonen og hjelper med å rense tannoverflatene. Mange moderne tyggegummier er laget av plast basert på råolje og søtes med xylitol. Før var det vanligere med latexbasert tyggegummi søtet med sukker.
Når tyggegummi spyttes på fortauet, klistrer den seg fast og blir svært vanskelig å fjerne.
På grunn av dette er tyggegummi forbudt i Singapore. Fra 2004 er visse former for tyggegummi tillatt, for eksempel nikotintyggegummi.
Svepeskorpioner

Utseende

Ordene Thelyphonida er store (25-85 mm), kraftige, mørkfargede edderkoppdyr, mens Schizomida er små (maksimalt 7 mm), slanke og bleke. Begge har en haletråd. Pedipalpene er kraftige og piggete. Det første beinparet er lange og tynne og brukes som følere.

Levevis

I likhet med skorpionene er de nattaktive rovdyr som trivest godt i både tørre og litt fuktigere områder. Ulikt mange andre edderkoppdyr har de ikke giftkjertler, men river i stykke byttet med de meget kraftige, piggete pedipalpene. De kan forsvare seg ved å sprøyte ut en eddikluktende væske, derav det amerikanske navnet "vinegarroons" på noen av de større artene.

Utbredelse

De er først og fremst utbredt i varme områder.
Baojing

Baojing (kinesisk: 保靖县; pinyin: Bǎojìng Xiàn) er et fylke i det autonome prefektur Xiangxi for miao- og tujiafolkene i provinsen Hunan i Folkerepublikken Kina.
Befolkningen var på 279 748 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Andy Sinton

Klubbkarriere

Sinton startet sin spillerkarriere hos Cambridge United FC, hvor han fikk sin seriedebut i november 1982 i en alder av kun 16 år. Han er til dags dato den yngste spilleren med seriekamper for klubben. Sinton var med på to nedrykk på rad i 1983/84 og 1984/85-sesongen, men markerte seg på banen og ble i desember 1985 derfor solgt til Brentford FC for 25 000 pund. Her spilte han i underkant av 150 seriekamper og signerte seg for om lag 30 seriemål.
Med positivt spill for Brentford ble Sinton signert av manager Trevor Francis hos Queens Park Rangers FC, som da var plassert i den øverste ligaen. Han ble signert for 350 000 pund i mars 1989, og markerte seg umiddelbart for QPR ved hans første kamp borte mot Manchester United FC på Old Trafford, hvor Sinton scorte ett mål og bidro til at QPR vant kampen 4–1. Etter å ha spilt over 160 seriekamper for klubben ble han i august 1993 signert av Sheffield Wednesday FC for 2,75 millioner pund, noe som da var klubbrekord. Han ble to og et halvt år i Sheffield, før han returnerte til London og skrev under for Tottenham Hotspur FC, som da hadde fått ny manager i Gerry Francis.
Sinton fikk for øvrig spille de siste minuttene for franskmannen David Ginola i finalen i ligacupen mot Leicester City FC i mars 1999. Hans opphold i Tottenham og siden i Wolverhampton Wanderers FC mellom 1999 og 2002 ble han siste på toppnivå før han i 2002 gikk ned flere divisjoner til Burton Albion FC, som da var under ledelse av Nigel Clough. Han avsluttet spillerkarrieren med korte opphold hos Bromsgrove Rovers FC og Fleet Town FC i lavere divisjoner.

Internasjonal karriere

Sinton fikk sin landslagsdebut for det engelske herrelandslaget den 13. november 1991 mot Polen, en kamp som endte uavgjort 1–1. Han ble deretter tatt ut i landslagstroppen til EM i fotball 1992 i Sverige av landslagstrener Graham Taylor. Her spilt han venstrekant i Englands to kamper mot henholdsvis Frankrike (0–0) og Sverige (1–2), men fikk ikke spille åpningskampen mot Danmark (0–0) eller noen flere kamper i det (for Englands del) mislykkede mesterskapet. Hans 12 og siste landskamp kom mot San Marino (7–1) den 17. november 1993.

Trenerkarriere

Sinton begynte som spillende trener i Fleet Town sommeren 2005 og beholdt jobben som manager frem til mai 2010, da han ble utnevnt til ny manager i AFC Telford United i Conference North. Allerede i hans første sesong bragte han klubben til opprykk i Football Conference.
Abarimon

Abarimon eller antipode er i mytologien et folk hvis føtter er bakovervendte, men som til tross for sitt handikap kan løpe fra alle konkurrenter.

Pustebesvær

I Europa ble dette folk første gang beskrevet av Plinius den eldre, som anså dem for å være hjemmehørende i India. Der skal de ha streifet rundt sammen med ville dyr i skogene. Plinius viser til opplysninger som skulle stamme fra Baiton, som var Aleksander den stores landmåler. Baiton forteller at abarimonene bare kunne puste luften i sine hjemlige daler. De var ikke i stand til å overleve noe annet sted. Derfor var det heller ikke mulig å fange dem for å bringe dem med til fjernere herskeres hoff, domstoler, eller til den store makedonske erobreren.

Residens

Det er mulig det her dreier seg om en overdreven utformet etnografisk beskrivelse av en gammel villstamme i områdene nær Himalaya. Ifølge en annen legende beskrives Abarimon som et landskap i Skytia, en dal i Imaus-fjellene, som muligens kan være identisk med Hindukush. 
Senere er Abarimon kort blitt beskrevet i Thomas Coopers Thesaurus Linguae Romanae et Britannicae, som en folkestamme i landet Tataria. I middelalderen skal en del karttegnere, etter velkjent heliosentrisk syn, ha malt monstre i form av mennesker fra Abarimon og plassert dem ved verdens yttergrense.
Julian Barnes

Oppvekst og yngre år

Barnes vokste opp i London, og gikk på City of London School fra 1957 til 1964. Begge foreldrene var fransk-lærere. Han dro til University of Oxford for å studere språk ved Magdalen College. Etter avlagt eksamen jobbet han først som leksikograf for Oxford English Dictionary i tre år. Deretter var han anmelder og litteraturredaktør for New Statesman og New Review. Fra 1979 til 1986 var Barnes TV-anmelder, først for New Statesman og deretter for The Observer.
Hans bror er Jonathan Barnes er filosof som har spesialisert seg på antikkens filosofi. Hans hustru Pat Kavanagh, som var litteraturagent, døde den 20. oktober 2008 av hjernekreft. Barnes skrev om sin sorg i et essay i boken Levels of Life. Han er ateist.

«The French Connection»

Barnes er en erklært frankofil, og er blant de mest populære engelske forfatterne i Frankrike. I tillegg til Prix Medicis for Flauberts papegøye har han også fått Prix Femina for Talking It Over, og blitt tildelt Ordre des Arts et des Lettres, med graden offiser. Cross Channel er en samling fortellinger som omhandler forholdet mellom Storbritannia og Frankrike, og i essay-samlingen Something to Declare tar han for seg diverse franske emner.
Fengshun

Fengshun (kinesisk: 丰顺县; pinyin: Fēngshùn Xiàn) er et fylke i den kinesiske provinsen Guangdong. Det ligger innen byprefekturet Meizhou.
I 1999 hadde fylket et folketall på 639 811 innbyggere.

Samferdsel

Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kompensere

Elektronikk

Uttrykket blir mye brukt i elektronikk sammenheng. Det brukes i forbindelse med fasekompensere eller fasekompensering. Enkelt forklart vil det si at ved å koble en kapasitans i kretsen (ved lasten), vil den kompensere for induktansen i kretsen(i lasten), og dermed vil reaktansen bli mindre. Reaktansen utgjør induktansen og kapasitansen tilsammen. Induktansen er en motstand som oppstår i feks. i en spole. Den effekten denne opptar innebærer en faseforskyvning, og vil ikke la seg utnytte, dermed er den ikke ønskelig. Derfor blir det gjort en kompensering med en kapasitans (kondensator) som gir faseforskyvning i motsatt retning, og for at reaktansen i kretsen skal være så liten som mulig. Dvs cos (fi) nærmest mulig 1.
Marais Viljoen

Bakgrunn

Marais var den yngste i en søskenflokk på seks. Han giftet seg med Dorothea Maria Brink (17. september 1917 – 5. oktober 2005) 20. april 1940. Han hadde en datter fra dette ekteskapet, som igjen fikk en sønn. Før han ble politiker jobbet han på et postkontor, og etter det i en afrikaans-språklig avis; Die Transvaler. Redatøren i avisen var Hendrik Verwoerd, som senere ble statsminister i Sørafrika.

Politisk karriere

Marais jobbet i det sørafrikanske parlament i Alberton, Gauteng, nær Johannesburg, som president for senatet, og fungerende statspresident fra 21. august 1978 til 10. oktober 1978, Balthazar Johannes Vorster ble valgt til posisjonen. Marais var sett på som en relativt moderat medlem av nasjonalpartiet, som var for apartheid.

Statspresident

Etter Vorsters avgang i 1979, var Marais statspresident fra 4. juni 1979 til 3. september 1984. Statspresidentskapet på denne tiden var en seremoniell post, lik som generalguvernørposten, som ble erstattet i 1961.
Under grunnlovsskrivningen i 1983, ble statspresidentrollen forandret fra å være en seremoniell post, til å bli en utøvende rolle. Marais pensjonerte seg og ble etterfulgt av Pieter Willem Botha 1984.

Død

Marais Viljoen døde 4. januar 2007 på grunn av hjertekollaps. Han fikk en statlig begravelse 13. januar 2007.